འབུལ་བ་སྟོན་ཏེ། ཕྱག་རྒྱ་ཐལ་མོ་རྩེ་
སྒྱུར་པ་ལ་རྩེ་མོ་གདེང་པའོ། །མཐེ་བོང་གཉིས་བསྣོལ་ལ་འདི་སྐད་བརྗོད་དོ། །ཨོཾ་
སྟོང་གསུམ་འཇིག་རྟེན་སྙན་པའི་སྒྲ་དབྱངས་དང་། རྔ་གཤང་དུང་དང་པི་ཝང་ལ་
སོགས་པ། བདག་དང་མཐའ་ཡས་སེམས་ཅན་གྱི། གཉིས་སྒྲིབ་མུན་པ་གསལ་བའི་
ཕྱིར། མི་མངོན་དབྱིངས་ན་བཞུགས་པ་ཡི། དུས་གསུམ་གཤེན་རབ་བླ་མ་དང་།
རིགས་ལྔ་ཀླུའི་དཀྱིལ་འཁོར་གྱི། ཀླུ་གཉན་ས་བདག་འཁོར་བཅས་ལ། སྙན་པའི་ལྷ་
མོ་སྒྲ་དབྱངས་མས། སྒྲའི་གླུ་དབྱངས་གར་སྒྱུར་ཞིང་། དཀྱིལ་འཁོར་ལྷ་ལ་མཆོད་པ་
འབུལ། ཐུགས་རྗེ་དང་ནི་དམ་ཚིག་གིས། གཉིས་མེད་དོན་གྱིས་བཞེས་སུ་གསོལ། ཨཱོྃ་
སྐུ་གསུང་ཐུགས་སུ་མུ་ཁུ་ཧུ་གུ་ཧུ་དེ་ཤོས་སལེ་སང་ངེ་སྭཱཧཱ། དེ་ནས་རི་རབ་ལྷ་སངས་
གི་མཆོད་པ་འབུལ་ཏེ། ཕྱག་རྒྱ་ཁུ་ཚུར་སྤྲད་ལ་མཐེ་བོང་གནམ་དུ་བསྟན་དེ་འདི་
སྐད་བརྗོད་དོ། །ཨོཾ་འཛམ་གླིང་བཞིའི་སྙིང་པོའི་བཅུད་བསྡུས་ནས། ནས་དང་སོ་
བ་མོན་སྲན་རྣམས། གཙང་མ་ལྷའི་བུ་མོས་སྦྱར་བ་ཡི། རི་རབ་ལྷ་སངས་མཆོད་པ་
འདི། བདག་དང་མཐའ་ཡས་སེམས་ཅན་གྱི། གཉིས་སྒྲིབ་མུན་པ་གསལ་བའི་ཕྱིར།
མི་མངོན་དབྱིངས་ན་བཞུགས་པ་ཡི། དུས་གསུམ་གཤེན་རབ་བླ་མ་དང་། རིགས་
ལྔ་ཀླུའི་དཀྱིལ་འཁོར་གྱི། ས་བདག་ཀླུ་གཉན་འཁོར་བཅས་ལ། རོ་ཡི་ལྷ་མོ་ཞལ་ཟས་
མས། སྙན་པའི་གླུ་དབྱངས་གར་སྒྱུར་ཞིང་། དཀྱིལ་འཁོར་ལྷ་ལ་མཆོད་པ་འབུལ།
ཐུགས་རྗེ་དང་ནི་དམ་ཚིག་གིས། གཉིས་མེད་དོན་གྱིས་བཞེས་སུ་གསོལ། ཨ་ཁང་
ངར་ཞི་སྭཧཱ། དེ་ནས་བཀྲ་གསལ་མེ་ཏོག་གི་མཆོད་པ་འབུལ་ཏེ། ཕྱག་རྒྱ་མཐེ་བོང་
སྤྲད། ལག་མཐིལ་དུ་བཀུག་ལ། སོར་མོ་བརྒྱད་རྩེ་སྤྲོད། འཐེབ་སོར་བར་ནས་གསིང་
བཏོད་ལ་འདི་སྐད་བརྗོད་དོ། །ཨོཾ་དུས་བཞིའི་རྒྱལ་མོས་བསྐྱེད་པ་དང་། རི་རབ་
རིན་ཆེན་ས་གཞི་སྟེང་སྐྱེས་པ་ཡི། མཛེས་སྡུག་བཀྲ་གསལ་མེ་ཏོག་འདི། བདག་དང་
231

གསུང་རབ་སྒོ་མཛོད་རིན་པོ་ཆེའི་གླེགས་བམ།
105
མཐའ་ཡས་སེམས་ཅན་གྱི། གཉིས་སྒྲིབ་མུན་པ་བསལ་བའི་ཕྱིར། མི་མངོན་དབྱིངས་
ན་བཞུགས་པ་ཡི། དུས་གསུམ་གཤེན་རབ་བླ་མ་དང་། རིགས་ལྔ་ཀླུའི་དཀྱིལ་འཁོར་
གྱི། ས་བདག་ཀླུ་གཉན་འཁོར་བཅས་ལ། མཛེས་པའི་ལྷ་མོ་མེ་ཏོག་མས། སྙན་པའི་
གླུ་དབྱངས་གར་སྒྱུར་ཞིང་། དཀྱིལ་འཁོར་ལྷ་ལ་མཆོད་པ་འབུལ། ཐུགས་རྗེ་དང་ནི་
དམ་ཚིག་གིས། གཉིས་མེད་དོན་གྱིས་བཞེས་སུ་གསོལ། ཨོཾ་ཕུར་ཕན་ནེ་ར་ཡ་སྭཧཱ།
དེ་ནས་མི་མངོན་དབྱིངས་ན་བཞུགས་པ་ཡི། དུས་གསུམ་གཤེན་རབ་བླ་མ་དང༌།
དཀྱིལ་འཁོར་ཀླུ་གཉན་ས་བདག་ལ། མཐའ་ཡས་གཟུགས་ཀྱི་སེམས་ཅན་གྱིས། ལུས་
གུས་པའི་རྒྱན་རྣམ་པ་ལྔའི་མཆོད་པ་ཕུལ་བས། སྐུ་རྣམ་པ་ལྔ་དང་ལྡན་ནས། མངོན་
པར་བྱང་ཆུབ་སྐུ་ལ་འདུས་པར་གྱུར་ཅིག །རྫས་རྣམ་པ་ལྔའི་མཆོད་པ་ཕུལ་བས།
གསུང་རྣམ་པ་ལྔ་དང་ལྡན་ནས། སྣང་ལ་རང་བཞིན་མེད་པར་མངོན་པར་གྲོལ་བ་
གསུང་ལ་འདུས་པར་གྱུར་ཅིག །སྙིང་པོ་ལྔ་ཕུལ་བས། ཐུགས་རྣམ་པ་ལྔ་དང་ལྡན་
ནས། མཉམ་ཉིད་འཁྲུལ་པ་མེད་པ་ཐུགས་ལ་འདུས་པར་གྱུར་ཅིག །རྫས་རྣམ་པ་ལྔ་
ཡི་མཆོད་པ་ཕུལ་བས། ཡོན་ཏན་རྣམ་པ་ལྔ་དང་ལྡན་ནས། ལེགས་པར་བྱུང་བའི་
ཡོན་ཏན་ལ་འདུས་པར་གྱུར་ཅིག །ཏིང་འཛིན་རྣམ་ལྔའི་མཆོད་པ་ཕུལ་བས། ཕྲིན་
ལས་རྣམ་པ་ལྔ་དང་ལྡན་ནས། ལྷུན་གྱིས་གྲུབ་པའི་ཕྲིན་ལས་ལ་འདུས་པར་གྱུར་
ཅིག །ལྷ་སྐད་མི་སྐད་སྟག་གཟིག་སྐད། ཞང་ཞུང་སྐད་དེ་ལ་སོགས་ཏེ། སྐད་རིགས་
ལྔའི་མཆོད་པ་ཕུལ་བས། དབྱངས་སྙན་ཁུ་བྱུག་སྒྲ་སྐད་ལྟར། གོ་སླ་དོན་རྣམས་
འདུས་པར་གྱུར་ཅིག །ཀླུ་རྒྱལ་རིགས་དཀར་པོ་འོད་ལྡན་དུང་སྐྱོང་ལ། འཁོར་འབུམ་
ཚོ་བྱེ་བ་ས་ཡས་བསྐོར་བ་ནི་འབུམ་གྱི་དོན་རྣམས་འདུས་སོ། །དཀར་བ་ནི་བཀའ་
རྒྱུད་རྣམ་པར་དག་པ། ཤེལ་ཀང་ཀ་རིའི་མདོག་འདྲ་སྟེ། བཀའ་རྒྱུད་རྣམ་པར་དག་
པས། འགྲོ་བའི་དོན་རྣམས་བྱེད་པར་འདུས་པའོ། འདྲེན་ཚོགས་རྣམས་བསྡུས་ནས་
232

འབུམ་སྡེ།
ཀླུ་འབུམ་དཀར་པོ།
མཆོད་པ་ཕུལ་བས། སྤང་བྱ་དང་བླང་བྱ་དང་། གཉིས་འདུས་པའོ། །སྟོན་པའི་དཔེ་
དོན་རྟགས་རྒྱུད་ཡེ་ཉིད་རྣམ་པར་དག་པ། རབ་ཏུ་བསོད་ནམས་ཚོགས་རྫོགས་མན་
འདྲལ་རྣམས་མཆོད་པ་ཕུལ་བས། གཙོ་འཁོར་དོན་རྣམས་འདུས་པའོ། །གཉན་དང་
ས་བདག་ཀླུའི་རིགས་ལྔ་ཡེ་གཤེན་སྙིང་པོ་ལ་སོགས་ཏེ། འཁོར་འབུམ་ཚོ་བྱེ་བ་ས་ཡས་
མཆོད་པའི་བྱེ་བྲག་བསམ་གྱིས་མི་ཁྱབ་པ་ཕུལ་བས། ཞུ་བ་ཉན་པའི་འཁོར་འདུས་
པའོ། །ཡེ་གཤེན་སྙིང་པོ་ལ་སོགས་ཏེ། མཐའ་ཡས་གཟུགས་ཀྱི་སེམས་ཅན་རྣམས།
བསྲུང་བའི་དཀྱིལ་འཁོར་རྩིབས་བརྒྱད་དང་། འབུལ་བའི་དཀྱིལ་འཁོར་སྣ་ཚོགས་
དང་། བཞེངས་པའི་དཀྱིལ་འཁོར་རིགས་ལྔ་རྣམས། དང་དུ་བླང་ནས་མཆོད་པ་
ཕུལ་བས་དཀྱིལ་འཁོར་དོན་རྣམས་འདུས་པའོ། །བསྲུང་ལུགས་བདག་གཞན་འཁོར་
རྣམས་བསྲུང་པར་བསྲུངས། ར་བ་བཞིའི་ཉ་སྦྲུ་མ་ལ་བསྲུང་པའི་དོན་རྣམས་འདུས་
པའོ། །འབུལ་བའི་དཀྱིལ་འཁོར་སྤྱི་དང་བྱེ་བྲག་གཉིས་སུ་འདུས། ཡི་དམ་ལྷ་དང་
དཔོན་གསས་ལ་འབུལ་བར་འདུས། ཟླུམ་དང་གྲུ་གསུམ་ཟླ་གམ་དང་། ནས་འདྲ་
ཚད་དབྱིབས་གྲུ་བཞི་རྣམས། ཏ་རེ་ཏ་རེ་མེ་ལོང་དབྱིབས། སྤྱི་དོན་བྱེ་བྲག་བཞེངས་
པ་དང་། ཁ་དོག་ཚོན་རྩི་དབྱེ་བ་བཀོད་ལུགས་རྣམས། གཙང་མ་ཀླུའི་འབུམ་སྡེའི་
ནང་ན་གསལ། དེ་ལྟར་དགེ་བའི་ལས་རྣམས་དང་དུ་བླངས་ནས། མཆོད་པ་རྣམ་པ་
ལྔ་བསྡུས་དོན་སིལ་བུ་རུ་ཕུལ་ནས། བསམ་པ་རྣམ་པར་དག་པ་བཏང་ནས། ཕུང་
པོ་ལྔ་ནས་འཁོར་བའི་རྒྱུ་འབྲས་རྣམ་པ་བདུན་ལ་སོགས། འཁོར་བའི་བོན་རྣམས་ཀྱི་
དགེ་བ་སྤྱོད་ན། མུན་ནག་གླིང་དགུའི་བསྐལ་པ་དང་། ལས་ཀྱི་རླུང་དམར་གྱི་བསྐལ་
པ་དང༌། ཐལ་ཚན་ཆུ་བོ་རབ་མེད་ཀྱི་བསྐལ་པ་དང་། མུག་གེའི་བསྐལ་པ་ཉིན་ཤ་
ཉིང་གི་ཟ་བ་དང་། ཕུང་པོ་ལུས་གཞོམ་བདུད་བཞིའི་བསྐལ་པ་དང་། བསྐལ་པ་
ཆེན་པོ་ལྔ་ལས་ཐར་ནས། བླ་ན་མེད་པའི་ཐར་པ་ཐོབ་པར་འགྱུར་རོ། །རྣམ་པར་
233

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
ལྔ་ནས།
བྱང་བའི་བོན་མྱ་ངན་ལས་འདས་པའི་རྒྱུ། ཐར་པ་ཐོབ་པའི་བདག་དོན་རྩེར་ཕྱིན་པ་
ཡོངས་ཁྱབ་ཀྱི་ཚད་མེད་པ་བཞི་ལ་སོགས་ཏེ། ཐར་པའི་བོན་རྣམས་ཀྱི་དོན་
རྟོགས། སྣང་ལ་རང་བཞིན་མེད་པའི་དོན་གསལ་ནས། འགྲོ་བའི་དོན་བྱེད་ཅིང་བླ་
ན་མེད་པ་སངས་རྒྱས་པར་འགྱུར་རོ། །གཙང་མ་ཀླུ་འབུམ་དཀར་པོའི་ནང་ནས། མི་
མངོན་དབྱིངས་ན་བཞུགས་པའི་དུས་གསུམ་གཤེན་རབ་བླ་མ་དང་། ཀླུ་གཉན་ས་
བདག་གསུམ་ལ་མཆོད་པ་རྣམ་པ་ལྔ། བསྡུས་དོན་སིལ་བུར་ཕུལ་བའི་ལེའུ་སྟེ་བཅུ་
གསུམ་པའོ།། །།
༧ བོན་ཪིན་པོ་ཆེ་འཕྲུལ་ངག་བདེན་པ། ཐེག་པ་ཆེན་པོའི་མདོ་ལས། གཙང་མ་
ཀླུ་འབུམ་དཀར་པོའོ། །དེ་ནས་རིགས་ལྔ་ཀླུའི་དཀྱིལ་འཁོར་གྱི་ནང་ནས། དུས་གསུམ་
བདེ་བར་གཤེགས་པ་དང་། ཀླུ་གཉན་ས་བདག་གསུམ་ལ་སྐུ་བསྟོད་ཅིང་། སྨོན་
ལམ་རྣམ་པར་དག་པ་གདབ་སྟེ། ཨཱོྃ་རིགས་ལྔ་ཀླུའི་དཀྱིལ་འཁོར་གྱི། དབུས་ཕྱོགས་
ཟླ་གམ་དཀར་པོའི་གདན་སྟེང་ན། སྟོན་པ་གཤེན་རབ་མི་བོ་ནི། སྐུ་མདོག་གཡུའི་
སྙིང་པོ་ལ། དབུ་ལ་རིན་ཆེན་པྲོག་ཞུ་གསོལ། གཡས་ན་རིན་ཆེན་བུམ་པ་བསྣམས།
གཡོན་ན་ཐུགས་རྗེའི་ལྕགས་ཀྱུ་བསྣམས། སྐུ་ལ་རིན་ཆེན་འོད་ཟེར་འཕྲོ། པད་མ་ཟླ་
བའི་གདན་ལ་བཞུགས། ཐམས་ཅད་ཐུགས་རྗེས་འདྲེན་མཛད་པ། སྟོན་པ་གཤེན་
རབ་སྐུ་ལ་ཕྱག་འཚལ་བསྟོད་དེ་མཆོད་པ་འབུལ། དབུས་ཕྱོགས་ཟླ་གམ་དམར་པོའི་
གདན་སྟེང་ན། གཉན་སྤར་བ་དུང་མགོ་གཡུ་ཡི་ཐོར་ཙུགས་ཅན། སྐུ་མདོག་ཤེལ་གྱི་
སྙིང་པོ་འདྲ། རིན་ཆེན་གཡུའི་རྒྱན་གྱིས་བརྒྱན། ཕྱག་མཚན་ངང་པའི་རྒྱལ་མཚན་
བསྣམས། རྫུ་འཕྲུལ་སྣ་ཚོགས་ཕྱོགས་བཅུར་ཡོངས་སུ་འགྱེད། གཉན་གྱི་རྒྱལ་པོའི་
སྐུ་ལ་ཕྱག་འཚལ་བསྟོད་དེ་མཆོད་པ་འབུལ། དབུས་ཕྱོགས་ཟླ་གམ་ལྗང་ཁུའི་གདན་
སྟེང་དུ། ས་བདག་བརྟན་མ་གསེར་མདོག་ནི། སྐུ་མདོག་གསེར་གྱི་སྙིང་པོ་འདྲ། དབུ་
234

འབུམ་སྡེ།
ཀླུ་འབུམ་དཀར་པོ།
ལ་གཡུའི་ཐོར་ཙུགས་ཅན། ཕྱག་ན་གསེར་གྱི་བུམ་པ་བསྣམས། དེ་ལ་ཕྱག་འཚལ་
བསྟོད་དེ་མཆོད་པ་འབུལ། དབུས་ཕྱོགས་ཟླ་གམ་དཀར་པོའི་གདན་སྟེང་ན། ཀླུ་རྒྱལ་
རིགས་དཀར་པོ་འོད་ལྡན་དུང་སྐྱོང་ནི།
སྐུ་མདོག་དུང་དཀར་ཕྱིས་པ་འདྲ། དབུ་རྒྱན་
དུང་སྦྲུལ་སྟོང་གི་བརྒྱན། ཕྱག་མཚན་མེ་ཏོག་ཨུ་དཔལ་བསྣམས། དེ་ལ་ཕྱག་འཚལ་
བསྟོད་དེ་མཆོད་པ་འབུལ། ཤར་ཕྱོགས་པད་མའི་གདན་སྟེང་ན། ཀླུ་རྗེ་རིགས་སེར་
པོ་ཟེར་འཕྲོ་སྟོབས་མཆོག་ནི། སྐུ་མདོག་སེར་པོ་འོད་དུ་འབར། དབུ་རྒྱན་གསེར་སྦྲུལ་
སྟོང་གི་བརྒྱན། ཕྱག་མཚན་མེ་ཏོག་ཨུ་དཔལ་བསྣམས། དེ་ལ་ཕྱག་འཚལ་བསྟོད་དེ་
མཆོད་པ་འབུལ། ལྷོ་ཕྱོགས་པད་མ་སྔོན་པོའི་གདན་སྟེང་ན། ཀླུ་དམངས་རིགས་སྔོན་
པོ་འབར་བ་ཁྱབ་ལྡན་ནི། སྐུ་མདོག་སྔོན་སྨུག་འོད་དུ་འབར། དབུ་རྒྱན་གཡུ་སྦྲུལ་
སྟོང་གི་བརྒྱན། ཕྱག་མཚན་མེ་ཏོག་པད་མ་བསྣམས། དེ་ལ་ཕྱག་འཚལ་བསྟོད་དེ་
མཆོད་པ་འབུལ། ནུབ་ཕྱོགས་པད་མ་དམར་པོའི་གདན་སྟེང་ན། ཀླུ་བྲམ་ཟེ་དམར་
པོ་རལ་ཆེན་ཧ་ལ་ནི། སྐུ་མདོག་དམར་པོ་འོད་དུ་འབར། དབུ་རྒྱན་ཟངས་སྦྲུལ་སྟོང་
གི་བརྒྱན། ཕྱག་མཚན་མེ་ཏོག་ཧ་ལོ་བསྣམས། དེ་ལ་ཕྱག་འཚལ་བསྟོད་དེ་མཆོད་
པ་འབུལ། བྱང་ཕྱོགས་པད་མ་ལྗང་ཁུའི་གདན་སྟེང་ན། ཀླུ་རྡོལ་པ་ནག་པོ་འཛིན་
པ་ལག་མང་ནི། སྐུ་མདོག་མཐིང་ནག་འོད་དུ་འབར། དབུ་རྒྱན་ཁྲོ་ཆུའི་སྦྲུལ་ནག་
སྟོང་གི་བརྒྱན། ཕྱག་མཚན་དུག་ཚེར་མེ་ཏོག་བསྣམས། དེ་ལ་ཕྱག་འཚལ་བསྟོད་དེ་
མཆོད་པ་འབུལ། བྱང་ཤར་པདྨ་སེར་པོའི་གདན་སྟེང་ན། ཀླུ་རྒྱལ་དགའ་བོ་འཇོག་
པོ་ནི། སྐུ་མདོག་དཀར་ལྗང་རྒྱན་དང་ཆས། དེ་ལ་ཕྱག་འཚལ་བསྟོད་དེ་མཆོད་པ་
འབུལ། ལྷོ་ཤར་པད་མ་དམར་པོའི་གདན་སྟེང་ན། ཀླུ་རྒྱལ་མཐའ་ཡས་གཟི་ཆེན་ནི།
སྐུ་མདོག་སྔོ་སྐྱ་རྒྱན་དང་ཆས། དེ་ལ་ཕྱག་འཚལ་བསྟོད་དེ་མཆོད་པ་འབུལ། ལྷོ་ནུབ་
པད་མ་ལྗང་ཁུའི་གདན་སྟེང་ན། ཀླུ་རྒྱལ་ཨོཾ་ར་ནག་པོ་ནི། སྐུ་མདོག་དམར་ནག་རྒྱན་
235

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
དང་ཆས། དེ་ལ་ཕྱག་འཚལ་བསྟོད་དེ་མཆོད་པ་འབུལ། ནུབ་བྱང་པད་མ་དམར་
པོའི་གདན་སྟེང་ན། ཀླུ་རྒྱལ་གཙུག་ན་རིན་ཆེན་ནི། སྐུ་མདོག་དཀར་ལྗང་རྒྱན་དང་
ཆས། དེ་ལ་ཕྱག་འཚལ་བསྟོད་དེ་མཆོད་པ་འབུལ། གྲུ་ཆད་སེར་པོའི་གདན་སྟེང་ན།
ས་སྲིན་ཀླུ་སྲིན་གཏོད་དང་གཟེད་ཀྱི་སྡེ་རྣམས་ལ། དེ་ལ་ཕྱག་འཚལ་བསྟོད་དེ་མཆོད་
པ་འབུལ། དཀྱིལ་འཁོར་སྣམ་བུ་བཞིའི་གདན་སྟེང་ན། འཁོར་ཀླུ་རིགས་བསམ་གྱིས་
མི་ཁྱབ་པ། སྤྲུལ་པ་ཡང་སྤྲུལ་སྲས་རྣམས་ལ། དེ་ལ་ཕྱག་འཚལ་བསྟོད་དེ་མཆོད་པ་
འབུལ། དཀྱིལ་འཁོར་སྒོ་བཞིའི་གདན་སྟེང་ན། ས་བདག་སྒོ་སྲུང་ཆེན་པོ་བཞི་རྣམས་
ལ། དེ་ལ་ཕྱག་འཚལ་བསྟོད་དེ་མཆོད་པ་འབུལ། རྣམ་དག་མུ་ཏིག་རིན་ཆེན་གསེར་
དང་གཡུ། དུང་དང་མན་ཤེལ་བྱུ་རུ་ཟངས་དང་ལྕགས། གླ་བ་དྲི་གཙང་མེ་ཏོག་ཚན་
དང་སྤོས། ལྷ་སངས་བཤོས་དང་དཔའ་བོ་འབྲུ་བཅུད་དང༌། སྨན་ལྔ་སྤོས་ལྔ་འབྲུ་
ལྔ་སྙིང་པོ་ལྔ། དཀར་གསུམ་ཆུ་གཙང་འོ་མ་སྦྱར་བ་དང་། གཟུགས་སྒྲ་དྲི་རོ་རེག་བྱ་
བོན་ལ་སོགས། སྟག་དང་སེང་གེ་ལ་སོགས་ཏེ། གར་དང་ཚོམ་ཚོམ་རོལ་མོ་ལ་སོགས་
པ། ཡོངས་སུ་རྒྱས་པའི་མཆོད་པ་འདི་རྣམས་ནི། མི་མངོན་དབྱིངས་ན་བཞུགས་པ་
ཡི། དུས་གསུམ་བདེར་གཤེགས་གཤེན་རབ་བླ་མ་དང་། ཀླུ་གཉན་ས་བདག་འཁོར་
བཅས་ལ། ཕྱག་འཚལ་བསྟོད་དེ་མཆོད་པ་འབུལ། ཨོཾ་དེ་ཤོ་ན་ག་ར་ག་ཙ་ཡ། ཐོར་
ཐོར་ཐིམ་ཐིམ་སྭཧཱ།
བོན་རིན་པོ་ཆེ་འཕྲུལ་ངག་བདེན་པ་གཙང་མ་ཀླུ་འབུམ་དཀར་པོའོ། །དེ་ནས་
གཤེན་རབ་ཀྱིས་བཀའ་སྩལ་པ། ཀླུ་བོན་ཡེ་གཤེན་སྙིང་པོ་ལ་སོགས་ཏེ། མཐའ་ཡས་
གཟུགས་ཀྱི་སེམས་ཅན་གྱི། སྡུག་བསྔལ་རྣམ་པ་དྲུག་གཞོམ་པ་དང་། ཐར་པ་ཐོབ་
པར་བྱ་བའི་ཕྱིར། སྨོན་ལམ་རྣམ་པར་དག་པ་འདི་ལ། ལུས་ཐུད་དབང་པོ་མ་ཡེངས་
བརྟན་པར་ཉོན། མི་མངོན་དབྱིངས་ན་བཞུགས་པའི། དུས་གསུམ་བདེར་གཤེགས་
236

འབུམ་སྡེ།
ཀླུ་འབུམ་དཀར་པོ།
འདུས་
གཤེན་རབ་བླ་མ་དང་། ཀླུ་ཆེན་རིགས་ལྔ་ལ་སོགས་སྟེ། གཉན་དང་ས་བདག་གཏོད་
དང་གཟེད་ཀྱི་སྡེ་རྣམས་ལ། མཆོད་པ་ཕུལ་བའི་ཡོན་ཏན་གྱིས། ཉོན་མོངས་ཤེས་
བྱའི་སྒྲིབ་པ་བྱང་ནས། ཐུགས་རྗེའི་ཆུ་རྒྱུན་མི་འཆད་པའི་སྐལ་པ་དང་ལྡན་པར་གྱུར་
ཅིག །འབྲུ་རྣམ་པ་ལྔ་ཕུལ་བའི་ཡོན་ཏན་གྱིས། རིན་པོ་ཆེ་མི་ཟད་པའི་གཏེར་ལ་
ལོངས་སྤྱོད་པར་གྱུར་ཅིག །སྨན་སུམ་བརྒྱ་དྲུག་ཅུ་ཕུལ་བའི་ཡོན་ཏན་གྱིས།
པའི་ནད་རྣམ་པ་བཞི་ལ་སོགས། ནད་བཞི་བརྒྱ་རྩ་བཞི་ལས་ཐར་པར་གྱུར་ཅིག །ཀླུ་
གཉན་ས་བདག་གཏོད་དང་གཟེད་ཀྱི་སྡེ་རྣམས་ལ། རང་རང་གི་ལོངས་སྤྱོད་འདོད་
པའི་རྫས་ཕུལ་བའི་ཡོན་ཏན་གྱིས། རང་རང་གི་ལོངས་སྤྱོད་མཆོད་པ་ལྔ་དང་ལྡན་
ནས། ཀླུ་རྣམས་ལ་ནམ་མཁའ་ལྡིང་གི་འཇིགས་པ་དང་། བྱ་ཁྱུང་གི་འཇིགས་པ་ལས་
ཐར་པར་གྱུར་ཅིག །ཀླུ་རྣམས་ཀྱིས་སྨོན་ལམ་རྣམ་པར་དག་པ་བཏབ་ནས། གཙང་
མ་ཀླུ་འབུམ་དཀར་པོ་བདུད་རྩིའི་ཆུ་རྒྱུན་དང་འདྲ་བ་འདི།